**Lehetőség kutyák és macskák INGYENES ivartalanítására, veszettség elleni védőoltásra és mikro chippel történő megjelölésére Zsámbokon!**

A kistelepülések a Magyar Falu Program keretében a lakosság részére kutyák állatorvos általi ivartalanítására igényelhetnek támogatást. A pályázat célja, hogy segítséget nyújtson a nem kívánt állatszaporulat mérséklésének előmozdítására.

Zsámbok Község Önkormányzata is részt kíván venni a programban, ezért a pályázat benyújtását tervezzük. Ehhez előzetesen fel kell mérnünk a lakossági igényeket.

A jelentkezők az alábbi feltételekkel ivartalaníthatják ingyenesen a tulajdonukban lévő ebet, ebeket:

* az ivartalanítást Dr.Dobos László 2194 Tura, Thököly út 35 állatorvos végzi el
* az állattartónak kell gondoskodni a kutya átszállításáról Zsámbokról Turára, az állatorvosi rendelőbe
* a műtétet követően az állatorvos az eb felébresztéséig működik közre, a további gondozást a gazdának kell elvégezni, így az orvosi rendelőből a hazaszállítást is
* a jelentkezőknek vállalniuk kell, hogy a pályázathoz benyújtandó formanyomtatványt aláírják

A program elvégzésére 10 hónap áll rendelkezésre

Az önkormányzat az ingyenes ivartalanítást csak nyertes pályázat esetén biztosítja.

Az önkormányzatok csak meghatározott mértékű támogatást igényelhetnek a pályázat során ezért az akcióban részt vevő állatok mennyisége is korlátozott.

**A programra jelentkezni lehet az alábbi határidőig:**

**2025. szeptember 15.**

**Benyújtás módja:**

A Polgármesteri Hivataltól igényelt formanyomtatványon, melyet eredeti aláírással szükséges leadni a hivatalba. A nyomtatvány Zsámbok Község Önkormányzatának honlapjáról is letöltendő.

A jelentkezési sorrend túljelentkezés esetén, az önkormányzat nyilvántartása szerinti szociális, illetve vagyoni helyzet alapján kerül megállapításra.

Zsámbok, 2025. augusztus 26.

Zsámbok Község Önkormányzata